

Samoan | Gagana Samoa

**Aofiaga o Fale ma Afioaga**

**Matati’a mo Fuafuaga Fa'atino**

**Aotelega**

***2025 – 2027***

## Aotelega o Fuafuaga Fa'atatau i Fa'atinoga i le Aofiaga o Aiga ma Nu'u

O le Fuafuaga Fa'atatau i Fa'atinoga mo Aiga ma Nu'u ma Afioaga (TAP) o lo'o fa'ata'atia mai ai galuega tāua e fa'aleleia ai taunu'uga mo tagata e iai a'afiaga tumau o le soifua i le mafai ona maua o fale ma le fa'ateleina ona aofia i nu'u tu'ufa'atasi, lea sa fa'ailoa e tagata e iai a'afiaga tumau o le soifua e ave iai le fa'amuamua mo TAPs fou.

Mo nisi fa'amatalaga i TAPs ma le atina'eina o TAP taga'i i pepa o aotelega ale TAPs.

## Tulaga i le taimi nei

I le taimi ole atinaʻeina o le ADS, sa fa'ailoa e tagata e iai a'afiaga tumau o le soifua i le Malo o Ausetalia o fale e tāua ia i latou. O lea na mafua ai na faʻateleina le tepa taulaʻi i fale ale ADS, e aofia ai Faiga Faʻavae i luga ole gafatia, avanoa e maua ai, ma filifiliga o fale. Peita'i, e le'i fa'aliliuina lenei fa'atatau e fa'aleleia atili ai taunu'uga mo fale a tagata e iai a'afiaga tumau ole soifua. O faʻamaumauga na faʻasalalau e ala i le [ADS Outcomes Framework](https://www.disabilitygateway.gov.au/document/3121) o loʻo taʻua ai e fa'apea:

* O le averesi ole taimi fa'atali mo fale faitele ua si'itia mai le 413 aso ile 2020-21 ile 637 aso i le 2022-23.
* O le fuainumera o tagata auai i le NDIS o loʻo fiafia i lo latou fale o loʻo iai nei ua faʻaititia mai le 73.4 pasene i le 2021-2022 (Kuata lona 2) i le 72.8 pasene i le 2023-2024 (Kuata Muamua 1).

I le latou iloiloga i le 2022 o le National Housing and Homelessness Agreement, na fautuaina ai e le Productivity Commission e atiaʻe e malo se TAP fale i lalo o le ADS, ma le faʻamoemoe e faʻaleleia ai le maua o fale taugofie ma fale avanoa mo tagata e iai a'afiaga tumau o le soifua.

O nisi Sui Fa'alapotopotoga mo Tagata e iai A'afiaga Tumau ole Soifua (DROs) o lo'o fa'amamafaina o so'o se toe iloiloga po'o se fa'afouga ale ADS e tatau ona ogatasi ma le fautuaga a le Komisi o Fa'atinoga ma aofia ai ma se TAP o Fale.

Ua fa'aleo e DRO le lagolago lautele mo fautuaga i fale ale DRC. I isi auala, ua vala'au atu DRO i malo e fausia se Ta'iala mo Fale a Tagata e iai A'afiaga Tumau o le Soifua po o se TAP i lalo o le ADS e fo'ia ai fa'afitauli o le lē lava o le sapalai, lē lava o le tupe e fa'atau ai, ma fale avanoa. Ae ui i lea, o suʻesuʻega na faʻatonuina e le DRC o loʻo maitauina ai o le lē lava o fale taugofie o se fa'afitauli lea mo tagata uma e maualalo tupe maua, ae lē faʻapitoa mo tagata e iai a'afiaga tumau o le soifua.

E tāua le maitauina o tagata o le First Nations e iai a'afiaga tumau o le soifua e tulaga ese lo latou lē taua i Ausetalia ona e le ogatusa le malamalama fa'ale-aganu'u o le fa'aofiaina ma manatu a papalagi i a'afiaga tumau o le soifua, aemaise le taula'i i le fa'aletonu o tagata ta'ito'atasi nai lo le soifua manuia lautele.

O leisi mataupu tāua e tatau ona fa'atalanoaina ina ia fa'amautinoa le auai o afioaga ta'itasi o le vaega lea o femalagaiga maua gofie mo tagata e iai a'afiaga tumau o le soifua. O le Fono Faufautua ale ADS sa fa'apea mai o Tulaga Tau Femalaga'iga, ma tautinoga e fa'atatau i fela'uaiga i totonu o le ADS, ua 'le mafai ona lava le teu fa'afaigaluegaina, ma fa'atino, le fa'atulagaina o le tali atu, atina'e tetele, faiga ma suiga fa'aleaganu'u e fa'afaigofie ai le auai ma femalaga'i gofie mo tagata uma e iai a'afiaga tumau ole soifua'. Latou te fautuaina le tausisia ma/poʻo tulafono fa'atonu, e aofia ai le lipotiina, e manaʻomia mo le faʻaleleia o femalaga'iga.

## Taunu'uga Autu ma Sini

O le Aofia o Fale ma Nu'u TAP ua fuafuaina le una'ia o le alualu i luma i lalo o le Vaega o Taunu'uga i le Aofia o Fale ma Nu'u ma iloa le tāua o fale, atina'e ma fa'alapotopotoga tu'ufa'atasi i le lagolagoina o tagata e iai a'afiaga tumau o le soifua fa'apitoa e auai i meafai i o latou nu'u. I tulaga fa'atino, o lenei Vaega o Taunu'uga e fa'amalosia ai gaioiga e lagolago ai le auai o tagata e iai a'afiaga tumau ole soifua i totonu o latou nu'u e ala i fale avanoa, femalaga'iga ma le siosiomaga fausia.

O lenei TAP e iai fa'amoemoega nei:

* O tagata e iai a'afiaga tumau o le soifua e mafai ona auai i le olaga agafeso'otai, fa'afiafiaga, ta'aloga, fa'alelotu ma fa'aleaganu'u e avea ma ni tagata e aiā tutusa i totonu o nu'u.
* E maua avanoa i le si'osi'omaga fausia ma le fa'alenatura.
* Ia avanoa fale ma tagata e iai a'afiaga tumau ole soifua e iai le filifiliga i le nofoaga e fia nonofo ai, o ai latou te nonofo fa'atasi, ma o ai e omai i lo latou fale.
* O auala o femalaga'iga e avanoa mo le nu'u atoa.

O gaioioiga e faia e tusa ai ma lenei TAP e tatau ona aofia ai ni auala fa'atulagaina e mafai ai ona aofia ai tagata ma vaega o lo'o feagai ma pa pupuni. O gaioiga e tatau ona faʻapitoa ona manatu pe faʻapefea ona faʻafetaui manaʻoga o tagata e iai a'afiaga tumau o le soifua i nuʻu i tua ma nofoaga maotua, o tagata First Nations e iai a'afiaga tumau o le soifua, tagata e iai a'afiaga tumau ole soifua mai aganu'u ma gagana eseese, tinā ma tama'ita'i ​​e iai a'afiaga tumau ole soifua, tagata e iai a'afiaga tumau ole soifua e fa'ailoa mai ole vaega o LGBTIQ + ma tagata talavou e iai a'afiaga tumau ole soifua.

## Gaioiga

O se vaega o le iloiloga o le ADS, sa fa'apea, o tagata e iai a'afiaga tumau ole soifua sa tu'uina atu ni fa'amatalaga latou te mana'omia le fa'aitiitia o TAP lea o lo'o taula'i i mataupu o lo'o ave iai le fa'amuamua e a'afia ai o latou olaga i aso ta'itasi. O lenei TAP e atagia ai lena manatu fa'aalia. E itiiti ni fa'atinoga e mafai ai ona fa'agasolo atili taunu'uga e aogā ma mafai ona lipotia.

O le vaega muamua o gaioiga o se taunu'uga o manatu fa'aalia e tatau ona sili atu le faʻamaopoopoina ma le faʻaogaina i le va o vaega uma o le malo. O lenei TAP e aofia ai sini ma gaioiga e 4 o se tautinoga a malo o Taupulega, malo o setete ma teritori ma le lotoifale. E le gata i lea, ma pe a talafeagai ai, o malo o setete ma teritori o loʻo aofia ai gaioiga faʻasino i lo latou afioaga.

## Aofiaga o Tagata e iai A'afiaga Tumau o le Soifua

Mo le fa'amautinoa le logoina e mataupu a afioaga ia TAP ta'itasi, o le a galulue fa'apa'aga le malo fa'alotoifale ma fa'alapotopotoga o a'afiaga tumau o le soifua mo le latou fa'atinoina. O auala e fa'atatau i lenei faiga o le a fa'apitoa i nu'u ta'itasi ma amata a'o le'i faia muamua se gaioiga. E ala i le auai i taimi popofou, o leo o tagata e iai a'afiaga tumau o le soifua ma a latou sui o fa'alapotopotoga o le a tāua tele i le logoina o faiga muamua ma le ta'iala lautele a TAP ta'itasi.

## Mata'ituina ma Lipoti

Lipoti o le Alualu i Luma o le a lipotia i luga o se tausaga fa'aletupe ma o le a lomia i le fa'aiuga o Tesema i tausaga ta'itasi.